Upravno vijeće Dječjeg vrtića Zvončić u Nedelišću raspisalo je natječaj za izbor i imenovanje ravnateljice za novo mandatno razdoblje. Dosadašnja ravnateljica Danica Korunek nije se javila na natječaj jer zbog umirovljenja više neće raditi u vrtiću.
Na natječaj za novu ravnateljicu pristigla je samo jedna prijava koju je Upravno vijeće i prihvatilo. Na današnjoj sjednici Općinskog vijeća Općine Nedelišće vijećnici su jednoglasno podržali prijedlog Upravnog vijeća, pa će nova ravnateljica vrtića biti Sandra Slana iz Dekanovca, koja već 25 godina radi u vrtiću u Nedelišću.